CELEX: 32017D0630(01)
Language: el
Date: 2017-06-29 00:00:00
Title: Εκτελεστική απόφαση της Επιτροπής, της 29ης Ιουνίου 2017, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Vacqueyras (ΠΟΠ)]

30.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/9
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Ιουνίου 2017
   σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Vacqueyras (ΠΟΠ)]
   (2017/C 206/04)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Η Γαλλία υπέβαλε αίτηση τροποποίησης των προδιαγραφών της ονομασίας «Vacqueyras» σύμφωνα με το άρθρο 105 του κανονισμού (ΕΕ) αριθ. 1308/2013.
            
         
               (2)
            
            
               Η Επιτροπή εξέτασε την αίτηση και διαπίστωσε ότι οι πληρούνται οι προϋποθέσεις που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
            
         
               (3)
            
            
               Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης η αίτηση τροποποίησης των προδιαγραφών προϊόντος που αφορούν την ονομασία «Vacqueyras»,
            
         ΑΠΟΦΑΣΙΖΕΙ:
   Άρθρο μόνο
   Η αίτηση τροποποίησης των προδιαγραφών προϊόντος για την ονομασία «Vacqueyras» (ΠΟΠ) σύμφωνα με το άρθρο 105 του κανονισμού (ΕΕ) αριθ. 1308/2013 εμφαίνεται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της τροποποίησης των προδιαγραφών του προϊόντος, η οποία αναφέρεται στο πρώτο εδάφιο του παρόντος άρθρου, ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Ιουνίου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΑΙΤΗΣΗ ΤΡΟΠΟΠΟΙΗΣΗΣ ΤΩΝ ΠΡΟΔΙΑΓΡΑΦΩΝ ΠΡΟΪΟΝΤΟΣ
      
         «VACQUEYRAS»
      
      
         AOP-FR-A0151-AM01
      
      Ημερομηνία υποβολής της αίτησης: 3-12-2015
      1.   Κανόνες που διέπουν την τροποποίηση
      
      Άρθρο 105 του κανονισμού αριθ. 1308/2013 - Τροποποίηση μη ήσσονος σημασίας
      2.   Περιγραφή και αιτιολόγηση της τροποποίησης
      
      2.1.   Κανόνες σχετικά με την ποικιλιακή σύνθεση αμπελώνα
      
      Το σημείο V των προδιαγραφών προβλέπει κανόνες σχετικά με την αναλογία των επιτρεπόμενων ποικιλιών οιναμπέλων σε κάθε εκμετάλλευση. Όσον αφορά τους ερυθρούς οίνους, ισχύουν οι ακόλουθοι κανόνες:
      
                  —
               
               
                  η αναλογία της βασικής ποικιλίας και των συμπληρωματικών ποικιλιών, συνολικά, είναι τουλάχιστον 90 % των καλλιεργούμενων ποικιλιών οιναμπέλων,
               
            
                  —
               
               
                  η αναλογία της ποικιλίας Grenache Ν είναι τουλάχιστον 50 % των καλλιεργουμένων ποικιλιών οιναμπέλων,
               
            
                  —
               
               
                  το σύνολο των ποικιλιών Μοurvèdre N και Syrah N είναι τουλάχιστον 20 % των καλλιεργουμένων ποικιλιών οιναμπέλων.
               
            Για τους ερυθρούς οίνους, εισάγεται μία διαφοροποίηση: αυτή δεν ισχύει για τους αμπελουργούς που δεν οινοποιούν την παραγωγή τους και καλλιεργούν συνολική έκταση, εντός της οριοθετημένης περιοχής των αμπελοτεμαχίων της ΠΟΠ «Vacqueyras», το πολύ 1,5 εκτάριο (ανεξαρτήτως χρώματος).
      Οι ανωτέρω κανόνες που αφορούν την ποικιλιακή σύνθεση αμπελώνα δεν είναι κατάλληλοι για τις μικρές εκμεταλλεύσεις, οι οποίες συνήθως αποτελούνται από μερικά αμπελοτεμάχια και η παραγωγή των οποίων δεν προορίζεται για οινοποίηση.
      Η συγκεκριμένη τροποποίηση δεν επηρεάζει το ενιαίο έγγραφο.
      2.2.   Καλλιεργητικές πρακτικές
      
      Το κείμενο του σημείου VI παράγραφος 2 δεύτερο εδάφιο των προδιαγραφών: «Ο έλεγχος της αυτοφυούς βλάστησης επιτυγχάνεται, από την 1η Σεπτεμβρίου έως την 1η Φεβρουαρίου, είτε με μηχανικά μέσα, είτε με εξοπλισμό που επιτρέπει την εφαρμογή των ζιζανιοκτόνων ακριβώς στο σημείο όπου απαιτείται.» αντικαθίσταται από το ακόλουθο κείμενο: «Τουλάχιστον 60 % της επιφάνειας μεταξύ δύο σειρών είτε έχει φρεζαριστεί, είτε καλύπτεται από βλάστηση σπαρμένων ή αυτοφυών φυτών. Στην τελευταία περίπτωση, ο έλεγχος της αυτοφυούς βλάστησης επιτυγχάνεται είτε με μηχανικά μέσα, είτε με εξοπλισμό που επιτρέπει την εφαρμογή των ζιζανιοκτόνων ακριβώς στο σημείο όπου απαιτείται.».
      Η αιτούσα ομάδα επιθυμεί να εκτελείται η μηχανική κατεργασία του εδάφους καθ’ όλη τη διάρκεια του έτους ώστε να μην υπάρχει πλέον ακάλυπτο έδαφος.
      Η συγκεκριμένη τροποποίηση δεν επηρεάζει το ενιαίο έγγραφο.
      2.3.   Αναλυτικά πρότυπα
      
      Στο σημείο ΙΧ παράγραφος 1 στοιχείο γ) των προδιαγραφών, το πρότυπο σχετικά με την ένταση του χρώματος των ερυθρών οίνων μειώνεται από 6 σε 5.
      Η τροποποίηση αυτή είναι απαραίτητη δεδομένου ότι το ισχύον όριο είναι υπερβολικά υψηλό και επιβαρύνει τα προϊόντα βάσης με υψηλό ποσοστό ποικιλίας Grenache N, βασικής ποικιλίας αμπέλου για τους ερυθρούς οίνους ΠΟΠ. Πρόκειται για ποικιλία με απαλό χρώμα (με πολύ χαμηλή περιεκτικότητα σε ανθοκυάνες), η οποία δεν επιτρέπει, επομένως, την επίτευξη πολύ υψηλών εντάσεων χρωματισμού.
      2.4.   Άλλες τροποποιήσεις
      
      Στο πλαίσιο της παρούσας αίτησης τροποποίησης, επικαιροποιείται το ενιαίο έγγραφο σύμφωνα με τους νέους κανόνες εισαγωγής δεδομένων στο λογισμικό e-Ambrosia.
      ΕΝΙΑΙΟ ΕΓΓΡΑΦΟ
      1.   Ονομασία
      
      «VACQUEYRAS»
      2.   Τύπος γεωγραφικής ένδειξης
      
      ΠΟΠ – Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του (των) οίνου(-ων)
      
      Οίνοι μη αφρώδεις λευκοί
      Οι λευκοί οίνοι, μολονότι αποτελούν μικρό ποσοστό της παραγωγής, έχουν έντονο χαρακτήρα, με ανθικά κυρίως αρώματα, τα οποία μετριάζουν φρουτώδεις νότες εσπεριδοειδών. Στο στόμα, η δομή και η νευρικότητά τους τούς προσδίδουν πλούσιο σώμα και έντονη αρωματική διάρκεια.
      Οι λευκοί οίνοι παράγονται από τις ποικιλίες αμπέλου Bourboulenc B, Clairette B, Grenache blanc B, Marsanne B, Roussanne B, Viognier B.
      Ελάχιστος φυσικός κατ’ όγκον αλκοολικός τίτλος: 12 %.
      Κατά την εμφιάλωση:
      
                  —
               
               
                  περιεκτικότητα σε ζυμώσιμα σάκχαρα ≤ 3 g/L εάν φυσικός κατ’ όγκον αλκοολικός τίτλος ≤ 14 %,
               
            
                  —
               
               
                  περιεκτικότητα σε ζυμώσιμα σάκχαρα ≤ 4 g/L εάν φυσικός κατ’ όγκον αλκοολικός τίτλος > 14 %.
               
            
         Μέγιστος ολικός αλκοολικός τίτλος (σε % vol): 14
      
         Μέγιστη πτητική οξύτητα (σε χιλιοστοϊσοδύναμα ανά λίτρο): 
      Τα υπόλοιπα αναλυτικά κριτήρια είναι σύμφωνα με την κοινοτική νομοθεσία.
      Οίνοι μη αφρώδεις ερυθροί
      Οι ερυθροί οίνοι, που αποτελούν και το μεγαλύτερο μέρος της παραγωγής, επηρεάζονται από τους διάφορους τύπους εδάφους και παράγονται κυρίως από σταφύλια των ποικιλιών Grenache N, Mourvèdre N και Syrah N.
      Οι οίνοι αυτοί διακρίνονται για τον έντονο χαρακτήρα τους, τον οποίο συχνά ενισχύει μια παρατεταμένη περίοδος ωρίμασης, η οποία όμως δεν είναι επιβεβλημένη. Τα αρώματα είναι σύνθετα, με επικρατέστερα εκείνα των κόκκινων ή των μαύρων φρούτων, συχνά με νύξεις υπερωρίμασης, ζαχαρωμένων φρούτων ή μαρμελάδας.
      Με την ωρίμαση αποκτούν πιο πικάντικες και ζωικές νότες (δέρματος, θηραμάτων, …). Το στόμα είναι γενναιόδωρο, γεμάτο, με στιβαρές, καλοδομημένες τανίνες, οι οποίες όμως δεν είναι επιθετικές. Πρόκειται για οίνους μακρόχρονης παλαίωσης, δυνατούς, κομψούς και στρογγυλούς γευστικά.
      Ελάχιστος φυσικός κατ’ όγκον αλκοολικός τίτλος: 12,5 %.
      Κατά την εμφιάλωση:
      
                  —
               
               
                  περιεκτικότητα σε ζυμώσιμα σάκχαρα ≤ 3 g/L εάν φυσικός κατ’ όγκον αλκοολικός τίτλος ≤ 14 %,
               
            
                  —
               
               
                  περιεκτικότητα σε ζυμώσιμα σάκχαρα ≤ 4 g/L εάν φυσικός κατ’ όγκον αλκοολικός τίτλος > 14 %,
               
            
                  —
               
               
                  περιεκτικότητα σε μηλικό οξύ ≤ 0,4 g/L,
               
            
                  —
               
               
                  ένταση χρωματισμού ((DO 420 nm+DO 520 nm+DO 620 nm) ≥ 5,
               
            
                  —
               
               
                  δείκτης ολικών πολυφαινολών - (DO 280 nm) ≥ 45.
               
            
         Μέγιστος ολικός αλκοολικός τίτλος (σε % vol): 14
      
         Μέγιστη πτητική οξύτητα (σε χιλιοστοϊσοδύναμα ανά λίτρο): 17,35.
      Τα υπόλοιπα αναλυτικά κριτήρια είναι σύμφωνα με την κοινοτική νομοθεσία.
      Μη αφρώδεις οίνοι ροζέ
      Οι οίνοι ροζέ, οι οποίοι παράγονται σε εξίσου μικρές ποσότητες με εκείνες των λευκών οίνων, έχουν σχετικά έντονο χρώμα, είναι πλούσιοι και δυνατοί, συνήθως με επικρατούσα φρουτώδη γεύση, και παράγονται κυρίως από τις ποικιλίες Grenache N, Mourvèdre N, και Syrah N. Χαρακτηρίζονται από έντονη αρωματική διάρκεια.
      Ελάχιστος φυσικός κατ’ όγκον αλκοολικός τίτλος: 12 %.
      Κατά την εμφιάλωση:
      
                  —
               
               
                  περιεκτικότητα σε ζυμώσιμα σάκχαρα ≤ 3 g/L εάν φυσικός κατ’ όγκον αλκοολικός τίτλος ≤ 14 %,
               
            
                  —
               
               
                  περιεκτικότητα σε ζυμώσιμα σάκχαρα ≤ 4 g/L εάν φυσικός κατ’ όγκον αλκοολικός τίτλος > 14 %.
               
            
         Μέγιστος ολικός αλκοολικός τίτλος (σε % vol): 14
      
         Μέγιστη πτητική οξύτητα (σε χιλιοστοϊσοδύναμα ανά λίτρο): 
      Τα υπόλοιπα αναλυτικά κριτήρια είναι σύμφωνα με την κοινοτική νομοθεσία.
      5.   Οινοποιητικές πρακτικές
      
      α.   Ουσιώδεις οινολογικές πρακτικές
      
      Ονολογικές πρακτικές
      Περιορισμός που ισχύει για την οινοποίηση
      Απαγορεύεται η χρήση τεμαχίων ξύλου.
      Για την παραγωγή οίνων ροζέ, απαγορεύεται η χρήση άνθρακα για οινολογικούς σκοπούς, είτε αυτούσιου είτε σε παρασκευάσματα.
      Απόσταση μεταξύ σειρών και μεταξύ πρέμνων
      Καλλιεργητική πρακτική
      Η απόσταση μεταξύ των σειρών δεν πρέπει να υπερβαίνει τα 2,50 μέτρα.
      Κάθε πρέμνο έχει στη διάθεσή του μέγιστη έκταση 2,50 τετραγωνικών μέτρων. Η απόσταση μεταξύ πρέμνων της ίδιας σειράς κυμαίνεται από 0,85 m έως 1,20 m.
      Κλάδεμα των αμπέλων
      Καλλιεργητική πρακτική
      Το κλάδεμα των αμπέλων είναι βραχύ (σε κύπελλο ή σε γραμμικό Royat), με 6 κεφαλές το πολύ. Κάθε κεφαλή φέρει το πολύ 2 οφθαλμούς.
      Η περίοδος διαμόρφωσης ή ανανέωσης του κορδονιού Royat περιορίζεται σε 2 έτη. Κατά τη διάρκεια αυτής της περιόδου, επιτρέπεται το κλάδεμα Guyot, με μία κληματίδα (αμολυτή) που φέρει το πολύ 8 οφθαλμούς και μία κεφαλή με το πολύ 2 οφθαλμούς.
      Η ποικιλία Viognier B μπορεί να κλαδεύεται:
      
                  —
               
               
                  είτε με τη μονόπλευρη μέθοδο Guyot με το πολύ 8 οφθαλμούς στην αμολυτή και 1 ή 2 κεφαλές με 2 οφθαλμούς το πολύ,
               
            
                  —
               
               
                  είτε με την αμφίπλευρη μέθοδο Guyot με το πολύ 6 οφθαλμούς στην αμολυτή και 1 ή 2 κεφαλές με 2 οφθαλμούς το πολύ.
               
            Άρδευση
      Καλλιεργητική πρακτική
      Η άρδευση μπορεί να επιτραπεί.
      β.   Μέγιστες αποδόσεις
      
      40 εκατόλιτρα ανά εκτάριο
      6.   Οριοθετημένη περιοχή
      
      Η συγκομιδή των σταφυλιών, η οινοποίηση, η επεξεργασία και η ωρίμαση των οίνων εκτελούνται στο έδαφος των ακόλουθων δήμων του διοικητικού διαμερίσματος Vaucluse: Sarrians, Vacqueyras.
      7.   Κυριότερες οινοποιήσιμες ποικιλίες σταφυλιού
      
      
                   
               
               
                  Viognier B
               
            
                   
               
               
                  Bourboulenc B
               
            
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Cinsaut N
               
            
                   
               
               
                  Mourvèdre N
               
            
                   
               
               
                  Marsanne B
               
            
                   
               
               
                  Syrah N
               
            
                   
               
               
                  Roussanne B
               
            8.   Περιγραφή του (των) δεσμού(-ών)
      
      Στην καρδιά των ισημερινών αμπελώνων της κοιλάδας του Ροδανού και αναγνωρισμένο ως το οινοπέδιο «cru des Côtes du Rhône», η περιοχή παραγωγής της ελεγχόμενης ονομασίας προέλευσης «Vacqueyras» αποτελεί τμήμα των εδαφών που περιβάλλουν τον ασβεστολιθικό ορεινό όγκο Dentelles de Montmirail. Αυτό το θαυμάσιο όρος, «mons mirabilis», αποτελεί τον πλησιέστερο προς την κοιλάδα του Ροδανού ορεινό όγκο των Άλπεων, κοιλάδα την οποία διακόπτει εν μέρει από τα ανατολικά προς τα δυτικά.
      Η γεωγραφική περιοχή ανήκει στις κοινότητες Vacqueyras και Sarrians, στο διοικητικό διαμέρισμα Vaucluse. Η ονομασία «Vacqueyras» δικαιολογημένα αποτελεί συνέχεια της παλαιάς ονομασίας «Vallis Quadreria» («Βραχοκοιλάδα»), περιοχής εντός της οποίας δημιουργήθηκε ο αμπελώνας, κυρίως σε μεγάλες αναβαθμίδες κατά μήκος του ποταμού Ouvèze, σε υψόμετρο 60 έως 160 μέτρων. Το κλίμα είναι μεσογειακό, θερμό και ξηρό με ιδιαίτερα σημαντική ηλιοφάνεια και χαμηλές αλλά ιδιαίτερα ακανόνιστες ετήσιες βροχοπτώσεις, οι οποίες ενίοτε είναι έντονες, κατά τις ισημερίες. Η γεωγραφική περιοχή είναι επίσης εκτεθειμένη, επί μεγάλο διάστημα του έτους (περισσότερες από 100 ημέρες ετησίως), στον Μιστράλ, δυνατό και ψυχρό βόρειο άνεμο.
      Συνδυάζοντας, αφενός, φυσικούς παράγοντες που ευνοούν ένα μοναδικό τρύγο — εδάφη υψηλής διαπερατότητας (ψαμμιτικά, χαλικώδη, κροκαλογενή), συχνά σε συνδυασμό με αργιλικό συνδετικό υλικό που εξασφαλίζει ικανοποιητικά υδατικά αποθέματα κατά τις περιόδους ξηρασίας— και, αφετέρου, ένα μεσογειακό κλίμα που μετριάζεται από τη γειτνίαση με την οροσειρά Dentelles de Montmirail, το οποίο προσφέρει καλές συνθήκες ωρίμασης των ραγών, χωρίς υπερβολικές θερμοκρασίες αλλά με την ευεργετική επίδραση του Μιστράλ τόσο όσον αφορά τη συγκέντρωση όσο και την προστασία από κρυπτογαμικές ασθένειες και, τέλος, ανθρώπινους παράγοντες, οι οποίοι εδώ και πολλές γενεές αναδεικνύονται από την τεχνογνωσία των αμπελουργών στην επιλογή της κατάλληλης τοποθεσίας για κάθε ποικιλία και στην ανάμειξη των ποικιλιών μετά τον τρύγο, οι οίνοι που διεκδικούν την ελεγχόμενη ονομασία προέλευσης «Vacqueyras» αποτελούν μάρτυρα την ιδιαιτερότητα της περιοχής αυτής.
      Οι αλληλεπιδράσεις αυτές είναι ιδιαίτερα προφανείς στους ερυθρούς οίνους. Οι πολύπλοκοι συνδυασμοί δύναμης και δομής των τανινών παρατηρούνται στα σταφύλια που προέρχονται από κροκαλογενή εδάφη, το λεπτό και φρουτώδες άρωμα στα σταφύλια που προέρχονται από αμμώδη εδάφη, η αρμονία και η ισορροπία στα σταφύλια που προέρχονται από ψαμμιτικά χαλικώδη εδάφη. Βασιζόμενη σε αυτά τα πλεονεκτήματα, η τεχνογνωσία που έχει αποκτηθεί επιτρέπει τη διατήρηση της ταυτότητας των ερυθρών οίνων, με σεβασμό στον μοναδικό χαρακτήρα της πρώτης ύλης.
      Με εξαιρετικό τρόπο, στην εν λόγω αμπελουργική περιοχή, η ιδιαίτερη ταυτότητα των παραγόμενων οίνων αναγνωρίστηκε επίσης για τους λευκούς και τους ροζέ οίνους που απολαύουν εδώ των ιδίων ποιοτικών επιδράσεων, οι οποίες οφείλονται τόσο στους φυσικούς παράγοντες όσο και στις πρακτικές παραγωγής.
      Φήμη, τεχνογνωσία, πρακτικές παραγωγής και ποιότητα των οίνων συναντώνται στον αμπελώνα «Vacqueyras» και στη σημαντική και καλά διαφυλαγμένη αγροτική κληρονομιά, που συνδέεται με τη γεωργική δραστηριότητα.
      9.   Άλλες ουσιώδεις προϋποθέσεις
      
      Ευρύτερη γεωγραφική ενότητα
      Νομικό πλαίσιο:
      Εθνική νομοθεσία
      Τύπος περαιτέρω προϋπόθεσης:
      Υποχρεωτικές διατάξεις σχετικά με την επισήμανση
      Περιγραφή της προϋπόθεσης:
      Στις ετικέτες των οίνων με ελεγχόμενη ονομασία προέλευσης μπορεί να αναγράφεται η ευρύτερη γεωγραφική ενότητα «Cru des Côtes du Rhône» ή «Vignobles de la Vallée du Rhône». Οι όροι χρήσης της ευρύτερης γεωγραφικής ενότητας «Vignobles de la Vallée du Rhône» διευκρινίζονται στη σύμβαση που έχει υπογραφεί μεταξύ των εμπλεκόμενων οργανισμών προστασίας και διαχείρισης, η οποία αφορά τις προϋποθέσεις χρήσης αυτής της ευρύτερης γεωγραφικής ενότητας.
      Άμεσα γειτνιάζουσα περιοχή
      Νομικό πλαίσιο:
      Εθνική νομοθεσία
      Τύπος περαιτέρω προϋπόθεσης:
      Παρέκκλιση για την παραγωγή στην οριοθετημένη γεωγραφική περιοχή
      Περιγραφή της προϋπόθεσης:
      Η άμεσα γειντιάζουσα περιοχή, που ορίζεται κατά παρέκκλιση για την οινοποίηση, την επεξεργασία και την ωρίμαση των οίνων, περιλαμβάνει το έδαφος των ακόλουθων κοινοτήτων:
      
         Διοικητικό διαμέρισμα Ardèche: 2 κοινότητες
      
         Διοικητικό διαμέρισμα Drôme: 5 κοινότητες
      
         Διοικητικό διαμέρισμα Rhône: 3 κοινότητες
      
         Διοικητικό διαμέρισμα Vaucluse: 59 κοινότητες
      Οι προδιαγραφές της ονομασίας περιλαμβάνουν αναλυτικό κατάλογο των κοινοτήτων ανά διοικητικό διαμέρισμα.
      10.   Δεσμός προς τις προδιαγραφές προϊόντος
      
      https://info.agriculture.gouv.fr/gedei/site/bo-agri/document_administratif-5cae91ee-7281-49fb-a01b-3d1fff4f78ec